rlitschk/wikidir huggingface dataset:
Vorlog:Underlinked ABBA woa a schwedische Popgruppn in de frian Siebzga und Achtzga Joar vom 20. Jahrhundat und oane vo de beliebtastn Musigruppn unsana Zeit. D Abba hom mear ois wia 370 Milliona vo Tondrägna vakafft. De Gruppn is in de frian Siebzga Joar enstandn und hod ian internazionaln Duachbruch 1974 mim Sieg beim Eurovision Song Contest gschofft, mim Liadl "Waterloo". A Marknzoachn vo d Abba warn de ausgfoinan und buntn Gwanda, de wo s bei de Musivideos und bei eanane Aftritt oghod hom. Eanane gresstn Erfoig worn Waterloo, Fernando, SOS, Dancing Queen und Knowing Me, Knowing You. De Gruppn hod 4 Mitglieda ghobd, zwoa Madln und zwoa Buama: Frida Lyngstad, Agnetha Fältskog, Benny Andersson und Björn Ulvaeus. De Viare ham se 1983 drennd und an Solokarriern gorwat. Commons: ABBA – Oibum mit Buidl, Videos und Audiodateien Hoamseitn in Englisch Hoamseitn in Deitsch
Grytviken (noawegisch: gryte = Kessl, Topf; vik = Bucht; oide deitsche Üwasetzung: Grapenbucht) is da oanzige Oat und desweng gleichzeitig aa d'Hauptstod vum britischn Üwaseegebiet Südgeorgien und de Südlichn Sandwichinsln. Grytviken, gleng auf de Hauptinsl vu dera Gegnd (Südgeorgien), is im Novemba 1904 vum Carl Anton Larsen ggründt woan und is vu dem Zeitpunkt weg mea wia 50 Joah laung f'industrielle Basis fia Walfaung und -vaoabeitung im Südatlantik gwesn. Übareste vu dera Zeit san bis heid eahoitn blim, z. B. riesige Walöl-Tanks und vaschiedene administrative Einrichtungen. Eahoitn und restauriat woan is d'Whalers Church, d'„Walfänga-Kiachn“, vu dea de voagfeatigtn Oanzlteile aus Noaweng noch Grytviken brocht woan san und de zum Weihnochtsfest 1913 gweiht woan is. Bekaunnt is da Oat aa fia sei Vabindung zua Biographie vum Ernest Henry Shackleton. Dem sei auf Elephant Island aufaungade obnteialiche Roas hod 1916 in dem Oat a glücklichs End ghobt. 1922 is da Shackleton aufm Friedhof vu Grytviken eigrom woan, nochdem a kuaz davoa beim Aufaung vu ana neichn Expedizjon gstoam is. Obgseng vu Foascha in da Stazjon am King Edward Point in da Nähe vu Grytviken und a poa Turistn, de in da Regl netta fia a poa Stundn bleim, hod Grytviken netta zwoa
Flochau (Deitsch: Flachau) is a Gmoa im Soizburger Lond, an Bezirk Seiger Hons im Pongau, in Esterreich mid 2.625 Eiwoner. Da Ort lijgg im Schivabund Amadè, oan vo dia greessten Schigebiat vo Esterreich. D'Gmoa lijgg an Pongau im Bundeslond Soizburg. Ortstoae va da Flochau sand: Foiersong, Flochau, Hech, Reitdorf und Flochauwinke Nochbarorte sand: Oidnmorkt, Eem, Hyttau, Wougroa, Kloaourl, Seiger Hons, Untertauern, Zederhaus und Tweng (an Lungau). Da Bschrijb vam Gmoawoppm lautt: „In Sijwer auf greanan, va am schmoin sijwern Wajpfoi druchschnittan Boon, zwischen zwee greane Fichtenbaam a stijlisirter schworschzer Pfluag.“ Flochau is bis zan 19. Jourhunderscht a Zentrum vo da Eisenvahyttung im Pongau gween. Haid deitn nurmer Orts- und Hausnomen doudrauf hi, wei d'Ruinen vo da Hytten outroung wourn sand. Da Byrgermoaster is da Weidgosser Hons (Hans Weitgasser) vo da ÖVP. D'Wirtschoft werscht heid zan groossn Toae durch d'Gastronomij (Hotejs, Wirschtsheiser, Restaurants) bstritten. Eemso is da dodurch vabundane Turismus a wichtiger finanziejer Bereich. Da Ort lijgg im Schivabund Ski Amadè, oan vo d'gressten Schigebiat va Esterreich. Pfourkirch Flochau: 1722 unterm Erzbischof Franz Anton Graf von Harrach darichtt wourn; mid am bemerkenswerschten Oitorbijd vo Johann Michael Rottmayr Schloss Hech: aus'm 11. Jourhunderscht, a Bau im Stij vo da Renaissance Ban Thurnhof
D' Burgstaller Gabriele (Boarisch: Burgstoia Gabi), geborn am 23. Mai 1963 in Penatzdorf in da Gmoa Nidathoihoam (Penetzdorf/Niederthalheim), in Owaöstareich, is a östareichische Politikarin. Sie ghert da SPÖ o und woa bis 2013 d Laudeshauptfrau vom Bundeslond Soizburg. Währnd da Omtszeid vo ihr ois Londeshauptfrau is 2005 d' Möglichkeit vom Schwongaschoftsobruch in d' Soizburga Laudesklinikn gschoffm worn. D' Obtreibungsdiskussion hod zu heftige politische Turbulenzn gfiart. D' ÖVP hod vasuacht s Vurhom vo da Burgstoia z' vahindan und hod mid 'm End vo da Regiarungskoalizion droht. Vur oim bei da Katholischn Kirchn und de vo ihr nohestehndn Organisazionen hod d' Möglichkeit zur Obtreibung auf heftige Kritik gstossn. Da Soizburga Erzbischof Kothgossa Alois hod de Tötung vo am ungeborenen Kind ois schwarstes Unrecht bezeichnet und hod 'n Fostnhirtnbriaf 2005 'm Thema „Schutz vom Leem“ gwidmet. Bei da Landtagswoi in Soizburg 2013 hod de SPÖ an historischn Valust hinehman miassn. Daraufhin hod de Burgstallerin ian Rückzug aus da Politik bekaunt gem. Padeivursitzenda vo da SPÖ Soizburg is dann Walter Steidl wurn. Noch da Matura am Gymnasium in Gmundn und aam Joa Auslondsaufenthoit in England hod d' Burgstoia Rechtswissnschoftn on da Universität Soizburg studiart. Vo 1987 bis 1989 is d' Burgstoia Gabi Assistentin am
S' Bündnis Zukunft Österreich (BZÖ) is a rechtsliberale bürgaliche östareichische Partei. De Grindung is am 4. April 2005 vo de ehemolign Spitzenpolitikan vo da Freiheitliche Partei Österreichs (FPÖ) bekaunt gebn worn. Da BZÖ Spitzenkandidat fia de Nationalratswahl 2008 wor da, am 11.Oktoba vom söwn Joar vastorbene Jörg Haider. Da Grindung san erhebliche innerparteiliche Streitigkeiten in da FPÖ zwischn Jörg Haider und an Kreis um an Heinz-Christian Strache, Andreas Mölzer und an Ewald Stadler voraus gaunga. Bei da Nationalratswahl 2006 hods BZÖ untam Westenthaler Peter 4,11% erreicht, 2008 untam Jörg Haider knopp 11% (10,7%) und damid an Mandatstaund im Nationalrot vo 7 (2006) auf 21 (2008) gsteigat. Bei da Nationalratswoih aum 29. September 2013 hod es BZÖ mid 3,5 % de 4 %-Hiadn net dablosn und is seit dem neama im Parlament. Offizielle Homepage vom BZÖ Kärnten Offizielle Homepage vom BZÖ Parlamentsklub vom BZÖ Offizielle Homepage vom GZÖ Angebliche BZÖ-interne Prügelei wead Fall für die Justiz (ORF vom 03. Okt. 2006) BZÖ-Prügel: Attacke gegen Gastinger-Sprecher (Die Presse vom 03. Okt. 2006)@1@2Vorlage:Toter Link/www.diepresse.at (Seite nicht mehr abrufbar; Suche in Webarchiven) "Prügelaffäre" spitzt sich zu: Was Westenthaler vorgeworfen wead (ORF vom 12. Okt. 2006) Rechtsliberal: BZÖ mit neuem Parteiprogramm (Heute vom 02. Mai.
BW Laakircha is a Stod im Beziak Gmundn in Owaöstareich mid 9813 Eihwohna (Stand 1. Jenna 2023). Da zuaständige Grichtsbeziak is dea vo Gmundn. Bekaunt is de Stod wegn da Industrie, dazua ghean u. a. de Carvatech Karosserie- und Kabinenbau GmbH (hod damois Swoboda Seilbahnbau ghoassn) de Laakirchen Papier AG, de UPM Kymmene Steyrermühl, da SBM Wageneder, da Linsinger, da Hutterer, de Miba AG und de Voith. Im Joar 2007 is Laakircha zua Stod erhobn woan. De Gsamtflächn betrogt 32,46 km². Commons: Laakircha – Sammlung vo Buidl, Videos und Audiodateien Weidare Infos iwa de Gemeinde Laakircha aufm Geo-Infosystem vom Bundesland Obaösterreich
Seeföjd (hochdeitsch: Seefeld) is a Gmoa im westlichen Landkroas Starnberg und 35 Kilometa südästli vo da boarischen Landeshauptstadt Minga gleng. Sein Noma hod Seeföjd vom Pilsensee, der wo zur Gmoa ghead. De Gmoa bsteht seit da Gemeindegebietsrefoam vo 1978 in eana heitigen Gräss. Damois san de ehemojs säjbstständign Gemoandn Meiling und Hechadoarf (Hochdeitsch: Hechendorf) zu Seeföjd kemma. Im Joar 1972 is da Oard mit de Deafa Dressling (Hochdeitsch: Drössling) und Unering vaeinigd worn. Seeföjd hod an Anschluss an de Münchna S-Bahn (S8 Richtung Hearsching). De Bahnstazion hoaßt "Seefeld-Hechendorf". De Staatsstrass St2068 vo Hearsching zum Autobohnanschluss Obapfaffnhofn vabind de Gmoa mid da Landeshaupdstod Minga. Da wichtigste prifade Orbatgeba is da farmazeitsche Bedrieb 3M ESPE AG. Bekannd is des Schloss vo de Grafen Törring und des Kiachal in Unering, des wo da Baumoasta Johann Michael Fischer im Rokoko-Stil erbaud hod.
Metallica Metallica is a US-amerikanische Metal-Band, de 1981 in Los Angeles gründet worn is. Metallica ghört seid da 1986a Joar zu de international eafoigreichstn Rockgruppn übahaupt. Im November 2016 homs as neie Oibum Hardwired... to Self-Destruct aussabrocht. 1983: Kill 'Em All 1984: Ride the Lightning 1986: Master of Puppets 1988: ...And Justice for All 1991: Metallica (as schwoaze Oibum) 1996: Load 1997: Re-Load 1998: Garage Inc. 1999: S&M 2003: St. Anger 2008: Death Magnetic 2016: Hardwired... to Self-Destruct 2020: S&M2 2023: 72 Seasons
Rammstein is a deitsche Band, die 1994 in Berlin gründet wurn is. Ihr Musikstil is schwa zu definiern, auf jeden Foi kaun man se zur „Neuen Deutschen Härte“ zöhn. Se is durch ihre oft morbid geprägtn Texte zu kontroversn Themen sowie ihren brachialn Musikstil kennzeichned, da vo den Bandmitgliedan söba „Tanzmetall“ gnaunt wird. Die Gruppn is durch den Eisotz eha ungwöhnlicha und oft ois aurüchig empfundena Stilmittl in Vabindung mid ana aufwändign Bühnenshow bekaunt gworn. Laut Billboard Charts is Rammstein bis heit de international afoigreichste deitschsprochige Musikgruppe. Insgesaumt verkaftn se bereits üba zwöf Millionen Plottn, davo mear ois de Höfte im Auslaund. 1995: Herzeleid 1997: Sehnsucht 2001: Mutter 2004: Reise, Reise 2005: Rosenrot 2009: Liebe ist für alle da 2019: Stammrein 2022: Zeit Frank Rummeleit, Zillo Musikmagazin, Heft-Nr. 11/95, Interview mit Rammstein, Seite 52, November 1995 Tobias Matkowitz, New Life Soundmagazine, Heft-Nr. 12/95, Interview mit Rammstein, Seite 30, Dezember 1995
Hatebreed is a US-amerikanische Metalcoreband. De Band, die 1993 um den Frontmaun Jamey Jasta (domois nu Roadie der Band Integrity) in New Haven, Connecticut entstaundn is, spüt hortn, metallischn Hardcore-Punk da neuaren Schui. Noch dem Wechsl vo Hardcore-lostign Label Victory Records zum Major-Label Universal Music is Hatebreed mid Sell-out-Vorwürfn konfrontiert wuan. Ois dann Simon Rhyner aus Streid mid Jamey Jasta die Band verlossn hod, hod sie de Musikrichtung weida in Richtung Metalcore vaändat. Seid 2006 untastützt Frank „3 Gun“ Novinec ois zweita Gitarrist de Band. Oamoi hot da Jasta sei Bandana foisch rum drong. Hatebreed-Konzerte sand vor oim in den USA füa ernan sehr intensiven Moshpit bekaunt, da oft zu Valetzungen füart. Hatebreed hod den Grammy in da Kategorie „beste Live-Performance“ füa den Song "Live For This" gwauna, da 2003 auf dem Oibum The Rise Of Brutality erschina is. Hatebreed sand aufm Soundtrack zum Füm xXx – Triple X mit ernan Song "I Will Be Heard" vertretn.
De Fremdenvakeasgmoa Oidmünsta is a Moaktgmoa in Obaöstareich im Bezirk Gmunden am Traunsee mid 9915 Einwohna (Stond: 1. Jenna 2023). Da zuaständige Grichtsbezirk is der vo Gmundn. De Katastralgemeindn vo Oidmünsta san: Eben Ebenzweier Gmundnerberg Grasberg Mühlbach Nachdemsee Neukirchen Ort-Altmünster Reindlmühl Da Biagamoasta is da Martin Pelzer vo da ÖVP. Davor woas vo 2015 bis zu ihrer Abwohi bei de Biagamoastawoihn 2021 de Elisabeth Feichtinger vo da SPÖ. Düren-Niederau (Deutschland) seidn 23. Dezember 1971 Hoegaarden (Belgien) Statistik Austria – Bevölkerung zu Jahresbeginn nach administrativen Gebietseinheiten (Bundesländer, NUTS-Regionen, Bezirke, Gemeinden) 2002 bis 2023 (Gebietsstand 1.1.2023) (ODS)
Bod Goisan is a Moaktgmoa in Obaöstareich im Beziak Gmundn im Soizkaumaguad mid 7588 Eihwohna (Stond: 1. Jenna 2023). Da zuaständige Grichtsbeziak is dea vo Bod Ischl. Anzenau, Au, Edt, Görb, Goisern, Gschwandt, Herndl, Kogl, Lasern, Muth, Obersee, Pötschen, Pichlern, Posern, Primesberg, Ramsau, Rehkogl, Reitern, Riedln, Sankt Agatha, Sarstein, Solbach, Stambach, Steeg, Steinach, Unterjoch, Untersee, Weißenbach, Wiesen, Wildpfad, Wurmstein. 1869 - 3961 Eihwohna 1951 - 6183 Eihwohna 1991 - 6949 Eihwohna 2001 - 7609 Eihwohna 2003 - 7604 Eihwohna (31. Dezemba 2003) 2011 - 7553 Eihwohna 2016 - 7478 Eihwohna 2017 - 7514 Eihwohna 2020 - 7560 Eihwohna Quön: Statistik Austria Commons: Bad Goisern – Sammlung vo Buidl, Videos und Audiodateien Wikivoyage: Bad Goisern am Hallstättersee – Reiseführer Offizielle Webpräsenz von Bod Goisan am Hoistedasee Gmoadatn vo Bod Goisan bei da Statistik Austria Weidare Infos iwa de Gemeinde Bod Goisan aufm Geo-Infosystem vom Bundesland Obaösterreich
Traunkircha is a Gmoa in Obaöstareich im Beziak Gmundn im Soizkaumaguad am Traunsee mid 1706 Eihwohna (Stond: 1. Jenna 2023). Da zuaständige Grichtsbeziak is dea vo Gmundn. De Gmoa besteht aus de fünf Katastralgemeindn: Traunkirchen Ort Mühlbachberg Winkel Mitterndorf Mühlbach Gmoa Traunkircha
Unta da Elektronik (de Leah davo, wia ma Elektrona steian ko) vaschted ma foigads: An Breich vo da Physik dea se midm Vahoitn vo elektrische Schdrem in oi Gasn, Hoibleitan und im Vacuum bschäfdigt. Elektrotechnik is der Tei, dea do draf afbaud. Des Wort Elektronik kimt voum griachischn Woat elektron (ηλεκτρόν) wos Bernstoa bedeit. Wei de easchdn Vasuach mid elektrostatischa Afladung homd Leit gmochd, in dems an am Bernstoa griem hom. Nadialiche, elektonische Fänomene kenna d'Menschn scho lang. D'erschdn wissenschoftlichn Vasuach hod ma im 18.Jahundert gmochd. Ma hod de Technik oiwai weidaentwicklt bis za heidign Digidoielektronik. De wichtigstn Bautei vo de Elektronik san Elektronanreahn, Hoibleitadiodn, Zener-Diodn, Transistorn, Thyristorn, Widaständ, Spuin und Kondensatorn. Literatur über Elektronik im Katalog der Deutschen Nationalbibliothek S.m.i.L.E. interaktives Lehr- und Lernprogramm der Professur für Elektronik an der Universität der Bundeswehr Hamburg Lehrbuch Elektronik, Prof. S. Gossner Elektronik für Physiker, Uni Kiel Das ELektronik-KOmpendium (das ELKO) (Grundkurse, Minikurse, Bauteile, Schaltungstechnik, Digitaltechnik, Lehrmaterial)
Jörg Hube (* 22. Novemba 1943 in Neuruppin; † 19. Juni 2009 z Minga) woa a deitscha Schauspuia, Regisseur und Kabarettist. De berümdaste Roin hod da Hube Jörg woi in da Fernsehseriea "Löwengrube" gschbuid, wo a an Polizeikomessea schpuid, dea wo se nochn easchtn Waidkriag vo an Polizeigehilfn bis zum Amtmann aufegabad hod. Vaheired is a mid da Traudl (Christine Neubauer). 2 Kinda hams midanand, und wona deans z Minga. Eva Demmelhuber (Hrsg.): Jörg Hube – Herzkasperls Biograffl. Ein Künstlerleben. (mit einem Vorwort von Gerhard Polt) LangenMüller, München 2011, ISBN 978-3-7844-3276-2 Literatur von und über Jörg Hube im Katalog der Deutschen Nationalbibliothek Jörg Hube in der Internet Movie Database (englisch)Vorlage:IMDb/Wartung/Gleicher IMDb-Kenner in Wikipedia und Wikidata Jörg Hube: Der Moralist. Nachruf in Der Tagesspiegel vom 20. Juni 2009 König Stier. Nachruf der Süddeutschen Zeitung vom 19. Juni 2009 Eva Demmelhuber: Jörg Hube, ein Künstlerleben. Lieber ein Spatz in der Freiheit als ein Pfau im Zoo. Deutschlandfunk, 17. November 2013, abgerufen am 9. April 2014.
D' Liachtnstoaklomm is a Klomm, an etler Kilometa vo Saiger Hons (Soizburga Lond) aweg und is ois Ausfluugszij seahr beliab. D' Klomm houd a Läng vo ebber 4 km, doudavo sand 1 km fir Bsuacher zuagänglich. D' Fejsn sand bis za 300 m tiaf. An monche Stejn is d' Klomm oft nur an etler Meter broad. D' Klomm is iwa Hoizsteeg z' besichting, de oiwei auf Sicherheit iwawocht wernd. Am End vom begehborn Sticki vo da Klomm befindt si a Wossafoi. Iwa d' Wintermonat is s' gschlossn. Jeeds Joahr weadsvo iwa 100.000 Leit bsuacht. In da letztn Eiszeit hom bis za 300 m houche Gletscher de Täla und Berg vom Pongau bedeckt. Wia si as Kliima wieder gwondlt houd, houd d' Urgwoit vo d' Gletscher durchs obschmejzn d' Haupttäler ausgschliffm. D' Foing vo dem sand meterhouche Gländekonntn zua d' Seitntäler hi gween. Da Grossouler Gebirgsbouch houd si im Lauf vo Joahrtausndn an Weeg durch d' Konntn groum und houd schliasslich d' Schlucht de fost 300 m tiaf is aussagroum. Nouch a poar vageebliche Vasuach is s schliasslich na Hond voi Pongauer Oipmvareismidgliedan 1875 glunga d' Klomm zan daschliassn. Im Lauf vo da Orwat is eana owa decht as Gejd ausgonga
Da Paul Wight (* 8. Feba 1972 in South Carolina, USA) is a US Profiwrestla, dea ois easchta jeweis den World Titl vo da WWE, vo da WCW und den vo da ECW ghoidn hod. Bei Now Way Out 2008 is da Big Show noch ana 1 jährigen Pausn wieda ois Wrestla zur WWE zruckkema und hod in dera Zeitd üwa 50 kg ognumma. Bis Wrestlemania XXIV hod a a Fehde gengan Box Champ Floyd Mayweather und an Rey Mysterio ghobt. Derzeit is da Show im SmackDown! Rosta vo da WWE aktiv. Da Wight Paul alias Big Show is 2,13 m groß, hod zwischnzeitlich soga 230 kg gwogn, mittlaweile hod a owa wieda 200 kg. Seine Finishing Moves san da Showstopper, der wos a Chokeslam is und da Cobra Clutch Backbreaker. Bis zum auftauchn vom Great Khali wor a da greßte aktive Wrestla wödweid. 2x WWE Champion 1x U.S.Champion 3x World Tag Team Champion 3x WWE Hardcore Champion 2x WCW World Champion 3x WCW Tag Team Champion 1x ECW World Champion aktuell: Brand New Sin - Crank It Up vaeffntlicht aufm Sampler WWE: Wreckless Intent (2006) davor hod a ghobt: Jim Johnston - Big vaeffntlicht aufm Sampler WWF: The Music
Dé Steirer Slówénen han a autóchtóne ésterreichische Vóiksgrubben, dé an Siden voh da Steiermork, haptsechli im Radgersburger Winké (in fimf Derfal) siadeln. Ba da Vóikszëung vom Jor 2001 håm sé 4250 Leit ois slówénische Steirer ausgeem. Gmoahsåm mid dé slówénischsprooching Kerntner büdens d'slówénische Vóiksgrubben in Ésterreich. Sé han erscht recht spad (seid 2004) ois autóchtóne Minderheid laud'm Stootsvatrog (der regelt moossgéblich d'Minderheidenrechtt voh d'ésterreichischen Minderheiten) åherkånnt und håm déswéeng im Vóiksgrubbenbeirot a Siz- und Stimmrecht. Kerntner Slówénen Slawische Bsiadlung voh d'Óstoipen Ésterreichischer Vóiksgrubbenreport voh 2001 Hoamseiten vom Pawelhaus (Pavlova hiša) Kuiturlånd Steiermoark: Pawelhaus
Meidling is da zwöfte Gemeindebeziak (Hieb) vo Wean. Da Beziak liegt aussahoib vom Giatl, dea wos an da Stö vom ehemolign Linawoi aug'legt is. Da "Zwöfte" is im Sidwestn vo Wean, so um de 5–10 km von da Innanstod weg. Meidling liegt sidlich vom Weanfluss zwischnan Weanaberg und an Greanberg (Schlossberg vo Scheebrunn). In Meidling san rund 85.100 Leit dahaam. 14,8 % vo de Leid san Kinda, 22,2 % san üba 59 und 63,0 % san zwischn 15 und 59 Joahr oid. 20,2 % san Auslända, Tendenz steigend. Ingesaumt san 24,4 % vo de Meidlinger ned in Östareich auf d Wöd kumma. Meidling is scho imma a rota Beziak gwesn, de Blaun und de Schworzn dan deazeit mit 15,5% gleichauf und de Greanen knopp dahinta. Des "Meidlinga L" is a gonz bsundare Oat, des "L" auszumsprechn. Japan Gifu, seit 1992 Georg Danzer (1946–2007), Liadamocha Roman Gregory (* 1971), Musika, Comediant und Moderator Anton Krutisch (1921–1978), Hamatdichta und Humorist Hermann Leopoldi (1888–1959), Komponist, Kabarettist und Klavierhumorist Carl Lorens (1851–1909), Voikssänger, Voiksdichta und Komponist vo Weanaliadan Fritz Stüber-Gunther (1872–1922), Schriftstölla Statistik Austria BILATERALE BEZIEHUNGEN - SCHWESTERSTÄDTE. Japanische Botschaft Wien, abgerufen am 13. Januar 2009. Bezirksvorstehung Meidling (Hg.): Meidling. Kulturwanderweg - Entdecken Sie
Stoagriff, amtle Steingriff, is a Stodtei vo Schrobenhausen in Obabayern. Stoagriff is anno 1971 z Schromhausn keman und eigmoandt worn. Do gibts 3 Vareine, en SV Steingriff (Fuaßboi), Einigkeit Steingriff (Schitzn) und de Stoagriffer Originale (Traditionsvarein). Katholische Pfoarkira zua Hl. Dreifoitigkeit vo 1566, de ehemolige Schlooskira
The next Uri Geller – Unglaubliche Phänomene Live „Der nächste Uri Geller“) is a Mystery Catingshow am Diensdoggobnd aufm Pro Sieben gwesn. De easchte Foign is am 8. Jenna 2008 glaffa, d'letzte am 26. Feba 2008. Autretn san 10 Kandidatn. De Zuschaua ham per Voting bestimmt wöcha Kandidat ausafliagt, jedoch hod da Uri Geller bis zua vorletztn Sendung oan Kandidatn a Immunität fia bsundane Leistunga valiehn, damid is dea oana Kandidat automatisch in'd nexte Rundn kema, de aundan ham se jedoch an Puplikumsvoting stön miassn. Beim Finale am 26. Feba san daun nur nu de letztn drei Mentalistn ibrigbliebn, u.a worn des da Friedrich Nicolai, da Farid und da Raven Vincent. Letzendlich hod da Berner Berufsmagier Vincent Raven den Titl 'THE NEXT URI GELLER' und 100.000€ Preisgöd gwunna. Ob dreizentn Jenna laufd de zwoate Staffe vo The next Uri Geller aufn ProSieben. De easchte Foign hod a Gsaumdzuaschauazoi vo 3.85 Milliona erreicht. Noch und noch hod de Sendung an Quote valorn, hod owa bei da Finalausgob vom 26.2.08 nu amoi zualegn kina. Vincent Raven (Gewinna) Farid (2. Plotz) Nicolai Friedrich (ausgschiedn am 26. Feba 2008) David Goldrake (ausgschiedn am 19. Feba 2008) Alexander Hartmann (ausgschiedn am 12. Feba 2008) Leo
In Östareich gibts nebm da deitschsproching Voiksgrubbm, de wos de Meaheit vo da Bevökarung stöit aa no autochtone Voiksgrubbm (uma 4% vo de östar. Stootsbiaga), de wos seid Joahundatn im Laund und in gschlossane Siedlungsgebiet bzw. in Sprochinsln in Östareich lebm. De Voiksgrubbm redn eana jeweilige Sproch, beheaschn owa zu ana Meaheit aa de Deitsche Sproch und de Boarische Sproch; san oiso zur Meaheit zwaasprochig. Da Status vo de Voiksgrubbm is vafossungs- und vökarechtlich obgsichat. De Voiksgrubbm entsendn Vatreta in an Östareichischn Voiksgrubbmbeirot. Zua de autochtonan Voiksgrubbm kemman seid de 60a Joa dejening Stootsbiaga vo Östareich, de wos an Migrazionshintagrund hom und desweng ned ois autochton z klassifizian san. In Östareich san foignde Mindaheitn ois autochtone Voiksgrubbm aunakaunt: Kerntner Slówénen Steira Slowenen (seid 2004) Buagnlaundkrowodn Buagnlaundungarn Roma und Sinti Weana Tschechn Östareichische Slowakn Weitare autochtone östareichische Mindaheitn, owa bis heid no ned ois autochtone Voiksgrubbm aunakaunnt san: Östareichische Poin Östareichische Jenische De Ausiedlung vo de Buangländischn Krowodn in de domoling Gebiete vo da östareichisch-ungarischn Monarchie (Westungarn, in Niedaöstareich, in da Südslowakei und in Sidmeahn) hod in mearare Wöin bis zum Joa 1584 stodgfundn. Zum Aufaung vom 17. Joahundat hom in dem Gebiet etwoa 120.000 Krowodn glebt, des hod an Bevökarungsauteu
Da Internationale Dog vo da Muadasproch is jeds Joar a Gedenkdog vo da UNESCO, wo's um d'Feadarung vo da sprochlichn und kuituarejn Vuifoit gehd und um Measprochigkeit. Seit'n 2000a Joa foid dea Dog oiwei af'n 21tn Feba. Ungefeah d'Höftn fu ole Sprochn des auf da Wöd gibd, san fum Ausschdeam bedrod und desweng hod de UNESCO de Iniziatifn ghobt, den Dog global dafia zan widmen, das Sprochn ois Zeichn fu kuituareja Idendidet wos weatfois san und a gföadat ghean. Iwahapt san Sprochn a kostboare Soch und s'Recht af de eingne Muadasproch wia a des, das d'Leit a nu aundane Sprochn dazua leanan han da Schlissl dafia, das si d'Leit auf da Wöd bessa faschdengan und meara Reschbekt fia aundane Kuituan haum. Dea Dog, dea wo a jeds Joa is, soid mea Aufmeaksaumkaid fia Mindahaitnsprochn bringa, fia Sprochn fu Migrantn und Flichtling, fia Regionalsprochn und bsondas natiali fia kloane Sproch de wo boid ausschdeam kintadn, wai s'neama fü Leit gibd, de wo de nu kinan. 2005 hod ma bsondas d'Situazion fu da Zeichnsproch fia Dearische und a d'Blindnschrift afzoagd. 2008 is sogoa s'gaunze Joa zan Internationaln Sprochnjoa ausgruafn woan. Bsondas in Lenda wo eascht jez da wiatschoftliche Foatschrit so richdig Eihzug
Da Geller Uri (* ois György Gellér am 20. Dezemba 1946 in Tel Aviv) is a israelischa, in Reading (England) lebenda Bühnenmagier, dea vo si söbst behauptet das a übanatialiche Kräfte hod. Berühmt hod eam des Löffibiagn und Löffibrecha gmocht. In letzta Zeit hod si da Geller Uri voroim auf de The next Uri Geller Show in Deitschlaund konzentriert, de Sendung is a in den USA unta dem Naum Phenomenon glaufn, wo earm da erfoigreiche TV Mentalist Criss Angel zur Seitn gstöt woan is, in Israel woa des next Uri Geller Format des erfoigreichste vo da israelischn Fernsehgeschicht üwahaupt. In de Niederlande is a a Show untam Naum De Nieuwe Uri Geller glaufn. Commons: Uri Geller – Oibum mit Buidl, Videos und Audiodateien